stanford-oval/wikipedia huggingface dataset:
Roberto Regazzi

Roberto Regazzi vuonna 2017.
Roberto Regazzi (s. 20. elokuuta 1956 Bologna) on italialainen viulunrakentaja. Hän opiskeli viulunrakentamista Otello Bignamin opissa. Regazzin vuonna 2005 rakentamalla viululla on soittanut muun muassa saksalainen viulisti Anne-Sophie Mutter.
Sarastus (EP)

| Sarastus October Falls |
| --- | --- | --- |

EP-levyn tiedot
 Äänitetty : 2007
 Julkaistu: 6. joulukuuta 2007
 Formaatti: CD, LP
 Tuottaja(t): Mikko Lehto
 Tyylilaji: ambient, instrumentaali
 Kesto: 19.22
 Levy-yhtiö: No Sign of Life Records
October Fallsin muut julkaisut
| The Streams of the End (EP) 2007 | Sarastus 2007 | The Womb of Primordial Nature 2008 |
Sarastus on suomalaisen metalliyhtye October Fallsin EP-levy. Se julkaistiin vuonna 6. joulukuuta 2007 levymerkillä No Sign of Life Records.
Albumin kaikki kappaleet ovat instrumentaaleja.
Kappaleet

Kappaleet kirjoittanut Mikko Lehto.
Sarastus I – 3.22
Sarastus II – 2.09
Sarastus III – 0.33
Sarastus IV – 3.21
Sarastus V – 2.44
Sarastus VI – 0.29
Sarastus VII – 2.36
Sarastus VIII – 3.05
Sarastus IX – 1.03
Kokoonpano

Mikko Lehto – kaikki instrumentit, äänittäjä, miksaaja, valokuvat
S. Lehto – valokuvat
Aiheesta muualla

Albumi Sarastus (EP) Encyclopaedia Metallum -sivustolla (englanniksi)
Sarastus discogs.com -sivustolla
Roberto Rodríguez

Roberto Rodríguez (14. elokuuta 1936 – 3. heinäkuuta 2021) oli argentiinalainen roomalaiskatolinen piispa. Hänet vihittiin papiksi 31. tammikuuta 1970 ja nimitettiin Córdoban arkkihiippakunnan vihkipiispaksi sekä Pertusan titulaaripiispaksi 12. marraskuuta 1992. Piispaksi vihkiminen seurasi 22. joulukuuta. Pääkonsekraattorina toimi Raúl Francisco Primatesta, jota avustivat Estanislao Esteban Karlic ja Jesús Arturo Roldán.
Rodríguez sai 23. kesäkuuta 1998 nimityksen Villa Marían ja 24. toukokuuta 2006 La Riojan piispaksi. Hän jäi eläkkeelle 9. heinäkuuta 2013.
Ruggiero Ricci

Ruggiero Ricci vuonna 1961.
Ruggiero Ricci (24. heinäkuuta 1918 San Francisco, Kalifornia – 6. elokuuta 2012 Palm Springs, California) oli yhdysvaltalainen viulisti. Hän oli italialaisten maahanmuuttajavanhempien poika, ja hän suoritti ensimmäisen julkisen esiintymisensä kymmenvuotiaana. Hän esitti silloin Henryk Wieniawskin ja Henri Vieuxtempsin musiikkia.
Ricci soitti jo 11-vuotiaana Felix Mendelssohnin viulukonserton, ja pian hän teki debyyttinsä Carnegie Hallissa. 1930-luvulla hän opiskeli Berliinissä Georg Kulenkampffin johdolla.
Ricci palveli Yhdysvaltain armeijassa vuosina 1942–1945. Hän levytti vuonna 1947 kaikki Niccolò Paganinin kaksikymmentäneljä kapriisia, joiden esityksistä hänet tunnetaan yhä. Hän kuului viulistien kansainväliseen eliittiin.
Ricci oli lisäksi maineikas viulunsoiton opettaja. Hän hoiti professuuria Michiganin yliopistossa vuosina 1982–1987, ja hänestä tuli vuonna 1989 Salzburgin Mozarteumin vieraileva professori. Ricci vieraili lukuisia kertoja Suomessa vuodesta 1953 alkaen, ja hän kuului Sibelius-viulukilpailun tuomaristoon vuonna 1995.
Sami Laaksonen (jääkiekkotuomari)

Sami Laaksonen (s. 23. joulukuuta 1977 Salo) toimii jääkiekon SM-liigassa linjatuomarina. Hän tuli SM-liigaan tuomariksi kaudella 2004-2005. Nuorempana hän pelasi C-junioreissa.
Roberto Octavio Balmori Cinta

Roberto Octavio Balmori Cinta MJ (s. 20. marraskuuta 1943 Coatzacoalcos) on meksikolainen roomalaiskatolinen piispa. Hänet vihittiin papiksi 17. toukokuuta 1970 ja nimitettiin Ciudad Vallesin hiippakunnan johtoon 5. huhtikuuta 2002. Piispaksi vihkiminen seurasi 5. kesäkuuta. Pääkonsekraattorina toimi Adolfo Antonio Suárez Rivera, jota avustivat Giuseppe Bertello ja Hermenegildo Ramírez Sánchez.
Rugosa-korallit

| Rugosa-korallit |
| --- | --- |

 Ordovikikausi - Permikausi  Keskiordovikikausi–Loping  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Alaluokka::  Kukkakorallit Hexacorallia
Lahko::  †Rugosa  Milne-Edwards ja Haime, 1850
Synonyymit
 Tetracorallia 
Alalahkot
 †Streptelasmatina  †Columnariina  †Cystiphyllina 
Katso myös
   Rugosa-korallit Wikispeciesissä   Rugosa-korallit Commonsissa 
Infobox OKNimi-testi OK: 
Rugosa-korallit tai sarvikorallit (Rugosa tai Tetracorallia) on sukupuuttoon kuollut korallieläinten lahko. Ne olivat hyvin yleisiä ordovikikauden keskivaiheilta permikauden lopulle.
Rugosa-korallien runko muodostui kalsiitista, ja niistä on tullut hienoja fossiileita. Rugosa-korallit elivät nykyisten kivikorallien tapaan joko meren pohjassa tai koralliriuttoina. Osa oli yksittäisiä torvenmuotoisen rangan muodostavia lajeja, toiset muodostivat yhdyskuntia. Niillä oli pyyntilonkeroita, joilla ne saivat kiinni ravinnokseen eläinplanktonia.
Ordovikikaudella eläneen rugosa-korallin Grewingkia fossiili eri kuvakulmista
Sami Lanki

Sami Lanki (s. 23. joulukuuta 1965 Kotka) on suomalainen freelancenäyttelijä, joka on esiintynyt muun muassa televisiosarjassa Salatut elämät, jossa hän esitti Pertti Pihlajaa. Lanki on näytellyt myös muun muassa Q-teatterissa, Kotkan kaupunginteatterissa ja Lappeenrannan kaupunginteatterissa.
Rhône-Alpes

Rhône-Alpes [ʁon.alp] (arpitaaniksi Rôno-Arpes) on yksi Ranskan 26:sta hallintoalueesta. Rhône-Alpes sijaitsee Itä-Ranskassa. Sen pääkaupunki Lyon on Ranskan toiseksi suurin metropolialue Pariisin jälkeen. Hallintoalue on nimetty Rhônejoen ja Alppien mukaan.
Maantiede

Alueen tasaista keskistä osaa hallitsevat Rhône- ja Saônejoet, jotka yhtyvät Lyonissa. Koillis- ja itäosat ovat vuoristoista, kuuluen Alppeihin ja Juravuoristoon. Lännessä alkaa Ranskan keskiylänkö.
Hallinnollisesti alueeseen kuuluu kahdeksan Ranskan departementtia, jotka ovat Ain, Ardèche, Drôme, Isère, Loire, Rhône, Haute-Savoie ja Savoie.
Kielet

Rhône-Alpesin virallisena valtakielenä on ranska, mutta alueen paikalliskieli arpitaani ei ole kokonaan hävinnyt.
Aiheesta muualla

Kuvia tai muita tiedostoja aiheesta Rhône-Alpes Wikimedia Commonsissa
Sarastia

| Sarastia Oy |
| --- | --- |

Yritysmuoto:  osakeyhtiö
Perustettu:  2019
Toimitusjohtaja:  Mika Kantola
Kotipaikka:  Helsinki
Liikevaihto:   153,8 milj. euroa (2021)
Tilikauden tulos:   7,2 milj. euroa (2021)
Henkilöstö:  914 (2021)
Tytäryhtiöt:   Sarastia Rekry Oy  Onvire Oy  Suomen Kuntaperintä Oy 
Kotisivu:  sarastia.fi
Infobox OKVirheellinen NIMI-arvo: 
Sarastia Oy on julkisomisteinen talous- ja henkilöstöhallinnon yritys, joka aloitti toimintansa toukokuussa 2019, kun KuntaPro Oy ja Kunnan Taitoa Oy yhdistyivät.
Vuonna 2021 konsernin liikevaihto oli 153,8 miljoonaa euroa ja tilikauden voitto 7,2 miljoonaa euroa.
Organisaatio

Sarastia-konsernin muodostavat emoyhtiö Sarastia Oy ja kolme tytäryhtiötä: Sarastia Rekry Oy, Onvire Oy ja Suomen Kuntaperintä Oy. Kahdesta ensin mainitusta yrityksestä emoyhtiö omistaa 100 % ja Suomen Kuntaperinnästä 67 %. Suomen Kuntaperintä tunnettiin aiemmin nimellä Sarastia Kuntaperintä Oy, mutta vuonna 2021 Sarastia myi yrityksestä 33 prosentin osuuden Monetra-konsernille ja samassa yhteydessä yrityksen nimi muutettiin.
Maaliskuussa 2022 Sarastialla oli yhteensä 284 osakasta, jotka olivat pääosin kuntia ja kuntayhtymiä. Kolme suurinta omistajaa ovat Porin kaupunki (22,08 %), Hämeenlinnan kaupunki (17,65 %) ja Turun kaupunki (5,17 %).
Vuoden 2021 lopussa Sarastialla oli 20 toimipistettä, ja konsernin palveluksessa työskenteli 914 henkilöä, joista emoyhtiössä työskenteli 817 henkilöä.
Ongelmat sidosyksikköhankinnoissa

Useat kunnat ja hyvinvointialueet ovat hankkineet Sarastialta palveluita ilman kilpailutusta sidosyksikköhankintoina, joiden on katsottu kiertävän tai jopa suoraan rikkovan hankintalakia. Kunnilta ja hyvinvointialueilta on katsottu puuttuvan sidosyksikköhankinnoissa edellytettyä tosiasiallista määräysvaltaa Sarastiassa, sillä ne ovat kukin omistaneet vain alle yhden prosentin Sarastian osakkeita eikä niillä ole ollut edustajaa Sarastian hallituksessa vaan vain suosituksia antavassa neuvottelukunnassa. Vuonna 2022 useat julkisoikeuden asiantuntijat arvostelivat Helsingin kaupungin uuden palkkajärjestelmän hankintaa Sarastialta sidosyksikköhankintana, ja vuonna 2023 Kilpailu- ja kuluttajavirasto katsoi Vantaan ja Keravan hyvinvointialueen Sarastialta tekemien sidosyksikköhankintojen rikkovan hankintalakia. Maaliskuussa 2024 myös markkinaoikeus totesi, ettei Sarastiaa voida pitää Vantaan ja Keravan hyvinvointialueen sidosyksikkönä määräysvallan puuttumisen johdosta ja että hyvinvointialueen Sarastialta tekemä hankinta rikkoi täten hankintalakia.
Lokakuussa 2023 Kilpailu- ja kuluttajavirasto esitti, että markkinaoikeus määräisi Varsinais-Suomen hyvinvointialueen Sarastian tytäryhtiöltä Revire Perintä Oy:ltä tekemän perintäpalvelujen hankinnan päättymään ennenaikaisesti, koska sen mukaan Revire ei täyttänyt sidosyksikön ehtoja.
Aiheesta muualla

Yrityksen kotisivut
Return to the Void

| Return to the Void Shape of Despair |
| --- | --- | --- |

Studioalbumin tiedot
 Julkaistu: 25. helmikuuta 2022
 Tyylilaji: funeral doom
 Levy-yhtiö: Season of Mist
Listasijoitukset
  13. (albumilista)    4. (fyysinen albumilista)
Shape of Despairin muut julkaisut
| Monotony Fields 2015 | Return to the Void 2022 |   |
Return to the Void on suomalaisen funeral doom metal -yhtye Shape of Despairin viides studioalbumi, joka julkaistiin 25. helmikuuta 2022.
Kappaleet

Return To The Void – 09.14
Dissolution – 08.59
Solitary Downfall – 11.06
Reflection In Slow Time – 08.08
Forfeit – 08.00
The Inner Desolation – 11.48
Kokoonpano

Henri Koivula – laulu
Natalie Koskinen – laulu
Jarno Salomaa – kitara ja koskettimet
Tomi Ullgrén – kitara
Sami Uusitalo – basso
Samu Ruotsalainen – rummut
Arvostelut

Inferno:
Soundi:
Aiheesta muualla

Return to the Void Discogsissa. (englanniksi)
Albumi Return to the Void Encyclopaedia Metallum -sivustolla (englanniksi)
Shape of Despair
| --- | --- |
Studioalbumit:   Shades of...  Angels of Distress  Illusion's Play  Monotony Fields  Return to the Void 
Kokoelmat:   Shape of Despair 
EP:t:   Written in My Scars
Sanasta miestä

Sanasta miestä tarkoittaa seuraavia asioita:
Sanasta miestä (Aki Sirkesalon albumi)
Sanasta miestä (Seren albumi)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sanasta miestä”, voi hakea sivunnimihaulla, laajalla sivunnimihaulla tai tekstihaulla.
Salsa (elokuva)

| Salsa |
| --- | --- |

Ohjaaja:  Joyce Buñuel
Käsikirjoittaja:   Joyce Buñuel  Jean-Claude Carrière 
Tuottaja:   Aïssa Djabri  Farid Lahouassa  Manuel Munz 
Säveltäjä:   Yuri Buenaventura  Sierra Maestra  Jean-Marie Sénia 
Kuvaaja:  Javier Aguirresarobe
Leikkaaja:  Nicole Saunier
Pääosat:   Christianne Gout  Vincent Lecoeur  Catherine Samie  Michel Aumont  Roland Blanche 
Valmistustiedot
Valmistusmaa:  Espanja, Ranska
Levittäjä:  United International Pictures
Ensi-ilta:  2000
Kesto:  105 min
Alkuperäiskieli:  espanja ranska
Aiheesta muualla
IMDb 
Elonet
AllMovie
Infobox OKNimi-testi OK: 
Salsa (Salsa) on vuonna 2000 ensi-iltansa saanut Joyce Buñuelin ohjaama romanttinen komediaelokuva.
Juoni

Rémi Bonnet päättää keskeyttää klassisen musiikin opintonsa keskittyäkseen salsamusiikkiin. Hän yrittää liittyä kuubalaiseen salsaryhmään, mutta heistä hän on liian vaaleaihoinen. Mies ruskettaa itseään solariumissa ja opettelee puhumaan ranskaa murteellisesti. Hän kohtaa tytön, joka hullaantuu ja haluaa alkaa seurustella tämän ”aidon” kuubalaisen kanssa.
Käännös suomeksi
Royal Caribbean Group

| Royal Caribbean Group |
| --- | --- |

ISIN:  LR0008862868
Perustettu:  1997
Toimitusjohtaja:  Jason Liberty
Kotipaikka:   Miami, Florida, Yhdysvallat
Toimiala:  matkailu
Kotisivu:  royalcaribbeangroup.com
Infobox OKNimi-testi OK: 
Risteilyvarustamo Royal Caribbean Internationalin risteilyalus Jewel of the Seas
Risteilyvarustamo Royal Caribbean Internationalin risteilyalus Freedom of the Seas
Royal Caribbean Group (vuoteen 2020 asti Royal Caribbean Cruises Ltd., RCCL) on norjalais-yhdysvaltalainen risteilyihin keskittynyt yhtiö, jonka päämaja sijaitsee Miamissa Yhdysvalloissa. Se on maailman toiseksi suurin risteilyvarustamo, kun taas suurin on Carnival Corporation & PLC. Marraskuussa 2008 RCCL:n omistuksessa oli viisi risteilijävarustamoa: Royal Caribbean International, Celebrity Cruises, Pullmantur Cruises, Azamara cruises ja CDF Croisières de France. Lisäksi yhtiön omistuksessa on puolet TUI Cruisesista. RCCL omisti myös 50 % Island Cruises -varustamosta, mutta osuus myytiin TUI Travel PLC:lle lokakuussa 2008.
Historia

Royal Caribbean Cruises Ltd. perustettiin vuonna 1997, kun vuonna 1968 perustettu Royal Caribbean Cruise Line ja vuonna 1988 perustettu Celebrity Cruises yhtyivät. Sulautumisen jälkeen kumpikin yhtiö piti omat merkkinsä, mutta Royal Caribbean nimettiin uudelleen Royal Caribbean Internationaliksi.
Kolmas yhtiö tuli puoliksi RCCL:n omistukseen vuonna 2000, kun Island Cruises luotiin brittiläisen First Choice Holidays -yhtiön kanssa. Island Cruisesista tuli epävirallinen varustamo Britannian ja Brasilian markkinoilla.
Marraskuussa 2006 RCCL osti Pullmantur Cruisesin, joka oli perustettu Madridissa Espanjassa. Tästä alkaen yhtiö laajensi suuresti uusien risteilyvarustamojen hankkimista. Azamara Cruises perustettiin vuonna 2007. CDF Croisières de France perustettiin ranskankielisille asiakkaille toukokuussa 2008.
Uusi risteilylinja, TUI Cruises, aloitti toimintansa vuonna 2009. Brändin kohderyhmänä ovat saksankieliset matkailijat. Se kuuluu puoliksi RCCL:lle ja puoliksi TUI AG:lle. TUI AG oli vuonna 2007 ostanut First Choice Holidays -varustamon osuuden Island Cruisesiin. Lokakuussa 2008 RCCL myi osuutensa Island Cruisesista TUI:lle.
Ruby Rose

| Ruby Rose |
| --- | --- |
 Ruby Rose vuonna 2019
Henkilötiedot
Koko nimi:  Ruby Rose Langenheim
Syntynyt: 20. maaliskuuta 1986 (ikä 38) Melbourne, Victoria, Australia
Ammatti:  juontaja näyttelijä malli DJ laulaja
Näyttelijä
Aktiivisena:  2002–
Merkittävät roolit:  Stella Carlin Orange Is the New Black Abigail Resident Evil: The Final Chapter Adele Wolff XxX 3: Xander Cagen paluu Ares John Wick: Chapter 2 Calamity Pitch Perfect 3 Jaxx Herd Megalodon
Aiheesta muualla
Viralliset kotisivut
IMDb 
Elonet
Ruby Rose Langenheim (s. 20. maaliskuuta 1986 Melbourne, Australia) on australialainen näyttelijä, malli, televisiopersoona, artisti ja DJ, joka on tunnettu muun muassa Orange Is the New Black -televisiosarjasta. Hän nousi kuuluisuuteen vuonna 2007 juontaessaan Australian MTV-kanavaa. Kuuluisaksi tultuaan Rose teki paljon arvostettuja mallintöitä, ja hän onkin Australian Maybelline New Yorkin kasvot.
Ura > Näyttelijänä

Rose teki debyyttinsä australialaisessa elokuvassa Suite for Fleur. Hänellä oli pieni rooli draamassa Around the Block (2013), ja hän latasi YouTubeen vuonna 2014 oman lyhytelokuvansa Break Free. Videosta tuli viraali, ja se sai lyhyessä ajassa miljoonia katsomiskertoja. Videolla Rose muuttuu feminiinisestä henkilöstä maskuliiniseksi. Kansainväliseen kuuluisuuteen Rose nousi Netflixin Orange Is the New Black -televisiosarjan myötä. Hän esitti sarjan kolmannella tuotantokaudella Stella Carlin -nimistä hahmoa. Rose esiintyi myös vuonna 2017 ensi-iltansa saaneissa elokuvissa Resident Evil: The Final Chapter, John Wick: Chapter 2 ja xXx: Xander Cagen paluu. Hän näyttelee myös elokuvissa Pitch Perfect 3 (2017) sekä Megalodon (2018). Vuonna 2019 Rose esiintyi pääroolissa The CW:n Batwoman-sarjassa ja esiintyi myös toimintakomediassa Three Sisters.
Ura > Mallina

Rose on tehnyt mallintöitä muun muassa Maybellinelle, Nikelle (vuodesta 2017 lähtien, viimeisin kampanja "Kiss My Airs"), Urban Decaylle (vuodesta 2016 lähtien), Swarovskille sekä tanskalaiselle Georg Jensenille. Lisäksi Rose on esiintynyt useiden muotilehtien kansissa. Esimerkkeinä Vogue Australia, InStyle Magazine, Marie Claire Magazine, Cleo, Cosmopolitan, Maxim, Nylon, New Yorkin Inked Magazine sekä uusiseelantilainen Remix Magazine.[lähde? ]
Yksityiselämä

Rose on sukupuoleltaan genderfluid. Hän kuitenkin käyttää feminiinipronominia she. Rose on kommentoinut, että jos hänen pitäisi valita sukupuoli, hän valitsisi olevansa mies, muttei kuitenkaan koe syntyneensä väärässä kehossa.[lähde? ] Hän kertoo "löytäneensä" mallitöidensä myötä androgyynisyyden.[lähde? ]
Rose paljasti lesboutensa ollessaan 12-vuotias. Häntä koulukiusattiin seksuaalisuutensa vuoksi.[lähde? ]
Rose oli kihloissa muotisuunnittelija Phoebe Dahlin kanssa vuodesta 2014, mutta he erosivat joulukuussa 2015.[lähde? ] Vuonna 2016 Rose alkoi seurustella The Veronicas -yhtyeen laulaja Jess Origliasson kanssa. He erosivat huhtikuussa 2018. Pari oli seurustellut aikaisemmin vuonna 2008.[lähde? ]
Filmografia > Elokuvat

| Vuosi | Elokuva | Rooli |
| --- | --- | --- |
| 2013 | Around the Block | Hannah |
| 2016 | Sheep and Wolves | Bianca (äänirooli) |
| 2016 | Resident Evil: The Final Chapter | Abigail |
| 2017 | XxX 3: Xander Cagen paluu | Adele Wolff |
| 2017 | John Wick: Chapter 2 | Ares |
| 2017 | Pitch Perfect 3 | Calamity |
| 2018 | Megalodon | Jaxx Herd |
| 2020 | Cranston Academy: Monster Zone | Liz (äänirooli) |
| 2020 | The Doorman | Ali Gorski |
| 2021 | SAS: Red Notice | Grace |
| 2021 | Vanquish | Victoria |
Filmografia > Televisiosarjat

| Vuosi | Elokuva | Rooli | Jaksot |
| --- | --- | --- | --- |
| 2015 | Dark Matter | Wendy | 1 jakso |
| 2015–2016 | Orange Is the New Black | Stella Carlin | 9 jaksoa |
| 2018, 2019 | Arrow | Kate Kane / Lepakkonainen | 2 jaksoa |
| 2018, 2019 | Supergirl | Kate Kane / Lepakkonainen | 2 jaksoa |
| 2019–2020 | Batwoman | Kate Kane / Lepakkonainen | pääosa (1. kausi) |
| 2020 | Legends of Tomorrow | Kate Kane / Lepakkonainen | 1 jakso |
Aiheesta muualla

Kuvia tai muita tiedostoja aiheesta Ruby Rose Wikimedia Commonsissa
Virallinen sivusto (englanniksi)
Ruby Rose Internet Movie Databasessa. (englanniksi)
Rugsundin kirkko

| Rugsundin kirkko Rugsund kyrkje |
| --- | --- |
 Kirkko vuonna 2007.
Sijainti:  Bremanger, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1838
Suunnittelija:  Hans Ditlev Franciscus Linstow
Materiaali:  puu
Istumapaikkoja:  400
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Rugsundin kirkko (norj. Rugsund kyrkje) on Bremangerin kunnassa Vestlandin läänissä Norjassa sijaitseva puinen pitkäkirkko vuodelta 1838.
Aiheesta muualla

Kuvia tai muita tiedostoja aiheesta Rugsundin kirkko Wikimedia Commonsissa
Rhône

| Rhône |
| --- | --- |

Alkulähde:  Rhônen jäätikkö, Obergoms, Wallis, Sveitsi
Laskupaikka:  Välimeri
Maat:  Sveitsi, Ranska
Pituus:  812 km
Alkulähteen korkeus:  2 209 m
Virtaama:  1 820 m³/s
Valuma-alue:  95 500 km²

Rhône (saks. Rhone, paikallisesti Valais’ssa saks. Rotten tai saks. Rottu, ital. Rodano, retorom. Rodan) on joki Ranskassa ja Sveitsissä. Sillä on pituutta 812 km, josta 231 km on Sveitsin ja 581 km Ranskan puolella. Rhône on koko Välimeren alueen merkittävin joki Niilin jälkeen. Rhônen varrella sijaitsevista kaupungeista huomattavimmat ovat Sion, Geneve, Lyon, Valence, Avignon ja Arles.
Rhône Sveitsissä

Rotten saa alkunsa Sveitsistä, Rhônen jäätiköltä, ja laskee Valais’n kantonin läpi Genevenjärveen, josta joki jatkaa Geneven kaupungin läpi Ranskan puolelle. Rhônen sivujokia Sveitsin alueella ovat muun muassa Massa, Saltina, Vispa, Lonza, Dala, Navisence, Borgne, Drance, Trient, Arve sekä Saônen sivujoki Doubs. Rhônen pituus Sveitsin alueella on yhteensä 264 km, josta 73 km on Genevenjärveä.
Rhône Ranskassa

Ranskassa Rhône virtaa aluksi länteen tai lounaaseen, mutta kääntyy Lyonissa kohti etelää. Se kulkee Rhône-Alpesin alueen läpi ja Provence-Alpes-Cote d'Azurin alueen länsirajaa pitkin, ja laskee lopulta Välimereen. Arlesissa se jakaantuu kahteen päähaaraan, joiden väliin jää laaja suistoalue, Camargue. Rhône on yksi Ranskan pisimmistä joista.
Rhônen suurin sivujoki on Saône, joka laskee siihen pohjoisesta ja yhtyy Rhôneen Lyonissa. Muita huomattavia Rhôneen Ranskan alueella virtaussuuntaan nähden oikealta puolelta laskevia sivujokia ovat Juravuorilta alkava Ain sekä Ranskan keskiylängöltä alkavat Ardèche, Cèze ja Gardon. Vasemmalta puolelta siihen laskevat monet Alpeilta alkavat sivujoet, joista suurimpia ovat Isère, Drôme, Ouvèze ja Durance.
Aiheesta muualla

Kuvia tai muita tiedostoja aiheesta Rhône Wikimedia Commonsissa
Rohan

Taiteilijan näkemys Rohanin lipusta.
Rohanin, Gondorin ja Mordorin kartta Keski-Maan kolmannella ajalla.
Rohan (myös Riddermark tai Mark) on valtakunta J. R. R. Tolkienin luomassa fantasiamaailmassa Keski-Maassa.
Kieli

Rohirrimin kieli (engl. Rohirric) on Tolkienin kirjoissa käännetty muinaisenglanniksi johtuen sen ja westronin välisen arkaaisen sukulaisuuden vertaamisesta muinaisenglannin ja nykyenglannin sukulaisuuteen.
Ainoastaan harvat sanat rohirrimin kielen varsinaisesta muodosta on tiedossa, kuten kûd-dûkan, joka tarkoittaa kolonkaivajaa. Sana juontuu westroninkielisestä sanasta kuduk, jolla hobitteja kutsutaan. Muinaisenglanniksi hobitti on holbytla. Sana éo, joka tarkoittaa hevosta on oikeasti lô tai loh ja siitä juontuvat nimet Riddenmark ja Éothéod ovat oikeasti rohirrimiksi Lôgrad ja Lôthur.
Théodenin nimi on oikeasti Tûrac, joka tarkoittaa kuningasta. Muinaisenglanninkielinen käännös tulee sanasta þēoden, joka tarkoittaa "kansan johtajaa".
Merkittäviä rohirrimin edustajia

Théoden
Théodred
Éomer
Éowyn
Gríma Kärmekieli
Ryöväri paratiisin portilla

| Ryöväri paratiisin portilla |
| --- | --- |

Nimi:  Ryöväri paratiisin portilla
Tekijä:  Helene Schjerfbeck
Valmistumisvuosi:  1924
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  83,5  cm
Leveys:  62,5  cm
Kokoelma:  Gösta Serlachiuksen taidesäätiö
Sijainti:  Serlachius Kartano
Helene Schjerfbeck
Maalauksia
Hjördis | Hälytys | Mustataustainen omakuva | Omakuva, valoa ja varjoa | Ovi | Ryöväri paratiisin portilla | Sininauhainen tyttö | Tanssiaiskengät | Toipilas | Tyttö hiekkakuopassa | Äitini
Artikkeleita
Constantin Guys | Einar Reuter | Magnus Schjerfbeck | Gösta Stenman | Helena Westermarck | Maria Wiik
Ryöväri paratiisin portilla on Helene Schjerfbeckin maalaus vuodelta 1924. Hän maalasi sen 62-vuotiaana. Se on taiteilijan 1920-luvun tärkeimpiä teoksia. Schjerfbeck ei yleensä käyttänyt miehiä mallinaan. Tässä työssä mallina oli Alku Jaakkola. Schjerfbeckiä inspiroivat tuohon aikaan Gauguinin ja El Grecon maalaukset.
Taulusta maksettiin Christie'sin huutokaupassa vuonna 2006 noin 940 000 euroa. Se on kolmanneksi korkein hinta, mitä suomalaisesta taideteoksesta on maksettu. Kaksi kalliimmalla hinnalla myytyä teosta ovat myös Schjerfbeckin käsialaa, Tanssiaiskengät-nimisen maalauksen versiot vuosilta 1882 ja 1939.
Sanginjoki (täsmennyssivu)

Sanginjoki voi tarkoittaa seuraavia maantieteellisiä kohteita:
Sanginjoki, Oulujoen sivujoki
Sanginjoki, kaupunginosa Oulussa
Sanginjoki, kylä Muhoksen kunnassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sanginjoki”, voi hakea sivunnimihaulla, laajalla sivunnimihaulla tai tekstihaulla.
Sami Kurttila

Sami Kurttila (s. 5. kesäkuuta 1974) on suomalainen lentopallovalmentaja. Hän on voittanut kolme Suomen mestaruutta, joista ensimmäisen oululaisessa Sun Volleyssa vuonna 2010. Vuosina 2017 ja 2018 Kurttila valmensi Vammalan Lentopallon lentopalloliigan mestariksi. VaLePa pelasi Kurttilan alaisuudessa ensimmäisenä suomalaisjoukkueena kaudella 2017–2018 lentopallon miesten Mestareiden liigan lohkovaiheessa.
Keväällä 2019 Suomen Lentopalloliitto nimesi Kurttilan miesten lentopallomaajoukkueen apuvalmentajaksi samoihin aikoihin, kun Joel Banks valittiin A-maajoukkueen päävalmentajaksi. Kurttila toimi Banksin aisaparina aina vuoden 2023 alkuun saakka.